CELEX: 62008TN0277
Language: el
Date: 2008-07-15 00:00:00
Title: Υπόθεση T-277/08: Προσφυγή της 15ης Ιουλίου 2008 — Bayer Healthcare κατά ΓΕΕΑ — Laboratorios ERN (CITRACAL)

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/15
            
         Προσφυγή της 15ης Ιουλίου 2008 — Bayer Healthcare κατά ΓΕΕΑ — Laboratorios ERN (CITRACAL)
   (Υπόθεση T-277/08)
   (2008/C 236/26)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Bayer Healthcare LLC (Morristown, Ηνωμένες Πολιτείες) (Εκπρόσωπος: M. Edenborough, barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Laboratorios ERN, SA (Sant Just Desvern, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 5ης Μαΐου 2008, στην υπόθεση R 459/2007-4· και
            
         
               —
            
            
               να καταδικάσει το καθού ή, επικουρικώς, την αντίδικο ενώπιον του τμήματος προσφυγών στα δικαστικά έξοδα. Όλως επικουρικώς, να καταδικάσει το καθού και την αντίδικο ενώπιον του τμήματος προσφυγών αλληλεγγύως και εις ολόκληρον στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα (πρώην Mission Pharmacal Company)
   
      Σήμα προς καταχώριση: Το λεκτικό σήμα «CITRACAL» για προϊόντα της κλάσεως 5, αίτηση αριθ. 1 757 855
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών (πρώην Laboratorios Diviser-Aquilea, SL)
   
      Αντιταχθέν δικαίωμα επί σήματος ή σημείου: Το ισπανικό σήμα «CICATRAL» αριθ. 223 532 για προϊόντα των κλάσεων 1 και 5
   
      Απόφαση του τμήματος ανακοπών: Δεκτή η ανακοπή για όλα τα εξεταζόμενα προϊόντα
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Το τμήμα προσφυγών έσφαλε κατά την εκτίμηση των αποδεικτικών στοιχείων για την απόδειξη της χρήσης και, ειδικότερα, όσον αφορά το ζήτημα της δέουσας μετάφρασης των προϊόντων για τα οποία χρησιμοποιούνταν το αντιταχθέν κατά τη διαδικασία ανακοπής σήμα. Επιπλέον, το τμήμα προσφυγών έσφαλε κατά την εκτίμηση της ύπαρξης κινδύνου σύγχυσης μεταξύ των εξεταζομένων σημάτων.